לחברים שלום,

לאור התקופה הלא ברורה ולאור העובדה שישנם חולי קורונה מאומתים בקיבוץ להלן מספר הנחיות על מנת להבהיר אי הבנות ואולי לענות על חלק מהשאלות:

**מטופלים שלא נחשפו:**

1. ילדים עם חום או שיעול שהוצאו מהגן, כפי נהוג בכל מחלה ויראלית אחרת, על **ההורה** להצהיר שילדו ללא חום 24 שעות או ילד שמשתעל להצהיר שיש שיפור משמעותי בשיעול, ועל צוות הגן לקבלו חזרה.

ילד שהיה חולה, מהיום החמישי ומעלה יקבל אישור חזרה לגן מהרופא לאחר שבדק/ראה אותו.

1. מטופל, שאינו חש בטוב, המבקש בדיקת קורונה, **ולא נחשף** לחולה מאומת, **נכנס לבידוד** עד קבלת תוצאה שלילית. הדבר אומר שעליו להיות בבידוד מבני משפחתו בחדר אחר, לצאת לשירותים עם מסיכה וכו'.
2. מטופל שאינו חש בטוב, המבקש בדיקת קורונה, ומחליט שלא לבצעה מסיבה זו או אחרת (כי התחרט, כי מרגיש טוב), **האחריות מוטלת עליו.**

**מטופלים שנחשפו:**

1. מטופל שנחשף לחולה מאומת נכנס לבידוד ל-14 ימים. הספירה נעשית מיום החשיפה האחרון לחולה המאומת.
2. מטופל שנחשף לחולה מאומת ואינו סימפטומטי, ביצוע בדיקת קורונה הינה **מיותרת**. במידה והבדיקה שלילית, אין בה בכדי "להרגיע" את הסובבים היות **ואפשר לחלות גם לאחר** הבדיקה השלילית, לכן זמן הבידוד שנקבע הוא ל-14 ימים.

ולכן מיותר לבקש/לבצע בדיקת קורונה לנחשפים שאינם סימפטומטים.

**מטופלים מאומתים:**

1. מטופל שביצע בדיקה, שיצאה חיובית, והוא **אינו סימפטומטי (ללא תסמינים),** ישוחרר לאחר 10 ימים מיום נטילת הדגימה.
2. מטופל שביצע בדיקה, שיצאה חיובית, והוא **סימפטומטי** **(יש תסמינים),** יספור 13 ימים. אם עדיין תסמיני מוסיפים כל פעם עוד 3 ימים ללא תסמינים. ללא תסמינים אומר ללא חום וללא תסמינים נשימתיים ושיפור בשיעול (עדיין יתכנו תסמינים אחרים כגון חולשה, כאבי ראש, הפרעות בחוש טעם, וכיו"ב).
3. **לא מבצעים** בדיקת קורונה חוזרת לצורך יציאה מבידוד כפי שהיה נהוג "בגל הראשון".

**חשוב לציין! מטופל שאינו מרגיש טוב,בעיקר מבוגרים, עם גורמי סיכון, נחשף או לא נחשף לחולה מאומת, חולשה ניכרת, קושי בנשימה וכו' צריך לגשת למיון! בדיקת מטוש לא תשפר את הרגשתו!**

בכל לשון של בקשה השתדלו להגיע למרפאה כמה שפחות, ולצלצל לפני כל ביקור, רוב הביקורים יכולים להסתיים טלפונית. איננו רוצים שייגרם מצב בו ניאלץ לסגור המרפאה.

 בברכת בריאות שלמה

 שנה טובה

 ד"ר עדי אשכנזי וצוות המרפאה